stanford-oval/wikipedia huggingface dataset:
כיבוש זור

סנג'ק זור בסוף המאה ה-19
כיבוש זור היה הכיבוש של סנג'ק זור במסופוטמיה עילית בשנים 1918–1920 לאחר מלחמת העולם הראשונה על ידי לאומנים עיראקים שייצגו את הממשלה הערבית בדמשק בראשות האמיר פייסל. בניגוד לכוונותיהם של הלאומנים העיראקים, הכיבוש הבטיח שהאזור הפך לחלק מהמדינה המודרנית של סוריה.
השטח היה ממוקם בין מנהלת שטח האויב הכבוש (OETA) בסוריה במערב לבין עיראק הכבושה הבריטית (1918–1920) במזרח.
המושלים של זור הכבושה היו, לפי הסדר: מרעי פאשה אל-מאללה, רמדאן אל-שאלש ומאולוד מוכליס; השניים האחרונים היו חברים באגודת האמנה העיראקית.
כוכב הלענה

כוכב הלענה (באנגלית: Wormwood) הוא גרם שמימי המתואר בספר ההתגלות (חזון יוחנן) בברית החדשה. הביטוי מופיע בפרק ח' בספר ההתגלות, כחלק ממסע ההרס שנופל על העולם כחלק מהאפוקליפסה:
וְהַמַּלְאָךְ הַשְּׁלִישִׁי תָּקַע בַּשּׁוֹפָר וַיִּפֹּל מִן־הַשָּׁמַיִם כּוֹכָב גָּדוֹל בֹּעֵר כַּלַּפִּיד וַיִּפֹּל עַל־שְׁלִישִׁית הַנְּהָרוֹת וְעַל־מַעְיְנוֹת הַמָּיִם׃ 
וְשֵׁם הַכּוֹכָב נִקְרָא לַעֲנָה וַתְּהִי שְׁלִישִׁית הַמַּיִם לְלַעֲנָה וְרַבִּים מִבְּנֵי אָדָם מֵתוּ מִן־הַמַּיִם כִּי מָרִים הֵם׃
פירוש

בספר ההתגלות מסופר כי אלוהים מזמן אליו שבעה מלאכים עם שופרות בידם. לאחר שנשמעת תקיעת השופר הראשונה, ברד, אש ודם יורדים על הארץ, ושליש משטחו, עציו וכל הירק מתכלים. כשנשמעת תקיעת השופר השנייה, הרים בוערים נופלים אל תוך הים, ושליש מהמים הופכים לדם ושליש מהדגה ומהספינות נהרסות. כשנשמעת תקיעת השופר השלישית, נופל כוכב הלענה על שליש מהמעיינות והנהרות, מרעיל אותם ואת האנשים ששתו מהם.
יש פרשנים מייחסים את כוכב הלענה למטאורואיד שיפגע בכדור הארץ באחרית הימים ויגרום לאסון סביבתי. אחרים רואים ב"כוכב לענה" כמטאפורה, המסמלת את המרירות (תכונה המיוחסת לצמח הלענה) שתיפול על האנשים לאחר נפילתו.
פרשנים אחרים טוענים שמדובר בנבואה שכבר התרחשה בעבר. יש הרואים בפלישת צבאו של אטילה ההוני כהתגשמותה. אחרים טענו שאסון צ'רנוביל הוא התגשמות הנבואה.
בתרבות הפופולרית

הסופר הפולני צ'סלב מילוש פרסם ספר שירים הנקרא כוכב הלענה, אשר תורגם לעברית על ידי דוד וינפלד.
בספרו של ק. ס. לואיס, מכתבי סקרוטייפ (The Screwtape Letters) נקראת בשם Wormwood אחת הדמויות הראשיות – שד מתלמד, אשר הוצב בתפקיד מפתה של בן אנוש בתקופת מלחמת העולם הראשונה.
להקת המטאל הגותי טריסטניה כתבה שיר אפוקליפטי בשם "Wormwood" המופיע באלבומה השלישי World of Glass. השיר נפתח בציטוט בלטינית מספר חזון יחנן המופיע בתחילת ערך זה.
ישעיה מדינוביץ

רבי ישעיה הלוי מדינוביץ (נפטר ה'תקנ"ד, 1794) היה מחשובי תלמידי המגיד ממזריטש, מגיד ודמות חשובה בתהליך כתיבת רעיונות החסידות. נהוג לזהות אותו עם רבי ישעיה מיאנוב, שמוזכר בשער הספר צוואת הריבש ובמקומות נוספים. מסורות חסידיות מאוחרות יותר מספרות על תפילתו המיוחדת וכוחה המיסטי.
אף על פי שלא הנהיג עדה חסידית, היה ידוע מאוד בין החסידים (מכונה לרוב "החסיד המפורסם") וזכה לתוארי שבח מופלגים כאחד ממנהיגי התנועה החסידית. רבי פנחס שפירא מקוריץ (ובדומה לכך רבי חיים טירר מצ'רנוביץ) מכנה אותו למשל "איש אלקים קדוש הוא... שמו נודע בשערים".
חייו

שימש כמגיד מישרים בקהילת דינוביץ ויאנוב, ובאחרונה גם כאב"ד.
היה תלמידו של המגיד רבי דב בער ממזריטש, ועל פי המסורת למד גם אצל המקובל רבי ליבר הגדול מברדיצ'ב. לפי המכתב ששלח אליו רבי פנחס מקוריץ ועדויות נוספות היה בקשרים קרובים עם רבי פנחס, ואולי כעין תלמיד-חבר שלו.
עסק הרבה בהעתקת כתבי קבלה ותורות חסידיות, גם בידי עצמו וגם ביוזמה, עידוד ומציאת מימון להעתקה. מהכתבים שהחזיק הודפס הקובץ המקיף הראשון של תורת המגיד ממזריטש.
בראשית שנות השבעים של המאה ה-18 היה מעורב במחלוקת בין רבי פנחס מקוריץ לבין "אנשי המגיד" רבי יחיאל מיכל מזלוטשוב שפרצה סביב בית השחיטה בקוריץ, ובסופה נאלץ רבי פנחס לעבור לעיר אוסטרהא. לפי תיאור הפרשה שנכתב עשרות שנים אחר כך, לאחר ששהה בשבת אצל רבי פנחס, יצא בלילה אל רב העיירה לנסות להשלים בינו ובין רבי פנחס, ככל הנראה ללא הצלחה.
בשנת ה'תקמ"א כתבו אליו מנהיגי עליית החסידים לארץ ישראל, רבי מנחם מנדל מויטבסק ורבי אברהם מקאליסק, בבקשה שיתמוך בשד"רים ששלחו אל הקהילות לאיסוף תרומות, ויסייע להם להצליח במשימתם.
בכתב קללה על מנהיגי החסידים שנכתב כנראה בסוף שנות השמונים, הוא נזכר בין 16 מנהיגי החסידות (רובם מנהיגי חצרות) באותה עת. רשימה זו מופיעה גם ב"ספר ויכוח" נגד החסידות של המגיד רבי ישראל לבל (נדפס ה'תקנ"ח), שם האישים הנזכרים מתוארים כאלו שהחסידים מייחסים להם יכולת לפעול ניסים בתפילתם.
נפטר בשנת ה'תקנ"ד בסמילא ונקבר בה. עובדה זו מסייעת לזיהוי עם רבי ישעיה מיאנוב, שכן בשבחי הר"ן מסופר על רבי נחמן מברסלב:
ובעת שהיה יושב בבית חותנו, כשהיה חפץ לדבר עם הבעל שם טוב, זכרונו לברכה, דהינו לילך על קברו ולבקש מאתו איזה דבר בקשה, היה רגיל לנסוע לקהלת סמילא שהיה סמוך לבית חותנו. והלך על קבר הצדיק המפורסם מורנו הרב ישעיה מיאנוב, זכרונו לברכה, שהוא מנח שם. ועשה את הצדיק הנ"ל לשליח, שילך ויודיע להבעל שם טוב זכרונו לברכה, את בקשתו מה שהיה צריך אז.
חייו > צאצאיו

חתנו, רבי אריה יעקב, כיהן כרבה של סמילא. התכתב עם פוסקים ואדמו"רים ותשובותיו ההלכתיות יצאו בשו"ת רבנו יעקב מסמילא, פיעטרקוב תרס"ד.
כתבים

רבי ישעיה לא כתב רעיונות או דרשות משל עצמו, אך כמה מדבריו צוטטו בספרים שונים וקובצו יחד בידי הרב י. ישר. מיוחסת לו התקנת "פדיון נפש", סדר אמירת פסוקים (בעיקר מתהלים) ומתן צדקה להצלה מסכנה פרטית או ציבורית, אך יש הטוענים שגם סדר זה העתיק, מכתבי רבו רבי ליבר הגדול. הודפס לראשונה מכתב יד מאוסף רבי ישראל מרוזין בשעה שהשתוללה מגפה:
תפלה לעתות בצרה, הסדר הזה מקובל ומסודר לאמרו על כל צרה שלא תבא בפרט בעת צרה הזאת אשר עלה המות בחלונינו רח"ל... טשערנאוויץ תר"ח.
עיקר חשיבותו בהעתקת כתבים קבליים שנמסרו בין החסידים, ואוספי תורות חסידיות שאחר כך הודפסו והשפיעו השפעה עמוקה על תנועת החסידות. מתוכם שמו נזכר במפורש בחיבורים הבאים:
ספר צוואת הריבש, תקנ"ג: "אשר נמצא באמתחת חסידא ופרישא איש אלקים מהור״ר ישעי׳ אב״ד ור״מ דק״ק יאנוב". כולל הנהגות מוסריות ודתיות שרובן מאת המגיד ממזריטש.
ספר אור תורה, קארעץ תקס"ד: "ליקוטים יקרים... אשר היו גנוזים בחותמא דגושפנקא דמלכא, מאן מלכא רבנן ה״ה הרב המפורסם בוצינא קדישא מוהר״ר ישעיהו מ״מ דק״ק דונוויץ והי׳ משתעשע באמרות האלו הנעימים". לפי השער כולל רעיונות ודרשות מאת המגיד ממזריטש, אך יש בתוכו גם כמה דברים משמו של רבי יחיאל מיכל מזלוטשוב.
אגרת הקודש מהבעש"ט: בנוסח שונה מהנוסח הידוע שבספר "בן פורת יוסף", הודפס בידי אברהם כהנא.
חיבורים קבליים שהועתקו על ידו או ביוזמתו:
ספר הצורף לרבי העשיל צורף: המעתיק הראשון מספר כי עשה זאת ביוזמת ובדחיפת "רבי ומורי ישעיה הלוי" מדינוביץ ואף מצרף מכתב ממנו, בו הוא מודיע שהצליח לארגן "מלגת קיום" למעתיק: "והזכרתי את רפ״מ שם שיוכל להעתיקו והסכימו וקבלו עליהם שיהיה רפ״מ אצל אחד מאוכלי שלחנו הן בחול והן בשבת... וייחדו חדר מיוחד לכתיבה".
כללי החכמה מהרמ"ק: כתב יד שהועתק בשנת תר"ל (1870) מכתב ידו של רבי ישעיה, שהכיל לדברי המעתיק גם קטעים מתורת האר"י, וקטעים קבליים נוספים ללא ציון שם. שמור כעת בספרית ישיבה יוניברסיטי בארצות הברית.
בספר צרור החיים, שנכתב בתקופה מאוחרת, נכתב שחלק מהכתבים הקבליים נמצאו "אצל הרב ר' אלימלך מעיר סמילא אשר היה נכד הרב הקדוש רבי ישעיה זצ"ל מעיר דינאוויטש" ואלו שרידים מכתבי קבלה רבים שהיו אצל רבי ישעיה.
לקריאה נוספת

י. ישר, "קוים לדמותו של הרה״ק רבי ישעי׳ מדינאוויץ זי״ע", בתוך היכל הבעש"ט, גיליון ניסן תשס"ה, עמ' קכג-קמב.
הערות שוליים

↑  כך על פי הקדמת המעתיק לספר הצורף שהועתק מכתב היד שלו.
↑  וילנסקי, חסידים ומתנגדים חלק ב, עמ' 101, 288
↑  שבחי הרן אות כ
↑  היכל הבעש"ט, גיליון ניסן תשס"ה, עמ' קלג והלאה.
↑  רבי ישראל בעל שם טוב, ז'יטומיר תרס"א, עמ' 100-102.
↑  זאב רבינוביץ, מן הגניזה הסטולינאית, ציון ה חוברת ב, ה'ת"ש, עמ' 125-132
↑  חיים ליברזון, צרור החיים, בילגורייא, תרע"ג, עמ' יד
| --- | --- |
בקרת זהויות :  NLI: 987007296936905171
ישעיה שנייבאלג

| --- | --- |
אין תמונה חופשית
 לידה:  ז' באלול ה'תר"ף
 פטירה:  י"ח בתשרי ה'תשס"ג (בגיל 82)
 מקום קבורה:  הר המנוחות, ירושלים
 תחומי עיסוק:  רבהּ של בני ראם, ראש בד"ץ מחזיקי הדת
 רבותיו:  אליעזר הגר, דוד צבי שנייבאלג, חיים מרדכי רולר, יצחק יעקב וייס, דוד שפרבר
 אב:  דוד צבי שנייבאלג 
 
הרב ישעיה שנֵייבַּאלג (ז' באלול ה'תר"ף, אוגוסט 1920 – י"ח בתשרי ה'תשס"ג, ספטמבר 2002) היה רב ישראלי–רומני, שכיהן כרב המושב בני ראם וכראש בד"ץ מחזיקי הדת.
ביוגרפיה

שנייבאלג נולד במרגיטה שבחבל טרנסילבניה הרומני לשרה והרב דוד צבי שנייבאלג.
הוא למד בישיבת בית ישראל ודמשק אליעזר, בראשה עמד אביו, והוסמך לרבנות אצל הרב חיים מרדכי רולר.
עם פרוץ מלחמת העולם השנייה נסגרה הישיבה והתושבים הועברו לגיטאות. הוא נשלח לטרנסניסטריה (ליד מולדובה), ולאחר המלחמה עבר לצ'רנוביץ ואחר כך לבוקרשט.
בי"ז באב ה'תש"ו נישא למירל בריינא, ביתו של האדמו"ר רבי שלום אייכנשטיין מזידיטשוב. לאחר נישואיו שהה בגרוסוורדיין, שם נסמך שוב לרבנות, על ידי הרבנים יצחק יעקב וייס ודוד שפרבר.
בשנת ה'תש"ז מונה לרב העיירה אלבה יוליה, ובחודש חשוון ה'תש"ח קיבל משרת דיינות בדעעש. בחודש אלול ה'תש"י עלה לישראל והתגורר בשכונת ימין משה שבירושלים. בל' בשבט ה'תשי"ג נפטרה אשתו. הוא נישא בשנית לבאשה שפירא, בת ר' דוד בעל הבני ציון.
בשנת ה'תשט"ז עבר להתגורר במושב החרדי בני ראם, והפך לרבו. בשנת ה'תשמ"א עבר לגור בשכונת רמת אלחנן בבני ברק, ומונה לראש בד"ץ מחזיקי הדת. בי' בטבת ה'תשמ"ד נפטרה אשתו. הוא נישא בשלישית לאסתר עקשטיין לבית ברקוביץ'.
נפטר בי"ח בתשרי ה'תשס"ג, ונקבר בהר המנוחות בירושלים.
צאצאיו

שרה חנה פייגא, אשת רבי שמואל יעקב קאהן, האדמו"ר מתולדות אברהם יצחק.
רבי חיים יחיאל אהרן מאיר, האדמו"ר מזידיטשוב בני ברק.
רבי יצחק אייזיק , האדמו"ר מזידיטשוב – באר שבע, המתגורר בבורו פארק.
רבי פנחס חיים, האדמו"ר מווערצקי.
רבי ישראל, האדמו"ר מזידיטשוב-באלחוב (נפטר בכ"ז בניסן ה'תשע"ג).
רבי בן ציון, האדמו"ר מראזלא.
הענדל, (נפטרה בח' באלול תש"ף). אשת רבי יהושע העשיל מוסקוביץ', האדמו"ר משאץ–מונטריאול
ראדא, אשת רבי יחיאל מאיר רוזנבוים, האדמו"ר מראחוב.
רבי דוד צבי רוזנבוים, האדמו"ר ממז'יבוז'.
לקריאה נוספת

נצח ישעיה, עמודים רס"ט–רפ"ט (בני ברק, ה'תשס"ט), בהם מפורטים תולדות חייו.
הערות שוליים

↑  אברהם פוקס, ישיבות הונגריה בגדולתן ובחורבנן, ח"ב, ירושלים-תשמ"ז, עמוד 247
↑  אהרן סורסקי, תולדות החינוך התורתי, עמוד שנ"ד
↑  ברוך דיין האמת: האדמו"ר מבאלחוב זצ"ל הלך לעולמו - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2013-04-07
↑  אבל כפול: הרבנית משאץ מונטריאול נפטרה שבוע אחרי חמיה האדמו"ר זצוק"ל - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2020-08-29
↑  כל רגע - בד"ה: אשת האדמו"ר החדש נפטרה בערב שבת, באתר kore.co.il
| --- | --- |
בקרת זהויות :  NLI: 987007574423705171  LCCN: nr2007002263  VIAF: 46727951   WorldCat (עם VIAF): 46727951
ישעיה יוסף פונטרימולי

| --- | --- |
 מדינה:  האימפריה העות'מאנית
 פטירה:  1870 כ"ד באב ה'תר"ל
 מקום פעילות:  אזמיר
 תפקידים נוספים:  ר"מ, דיין
 חיבוריו:  פנים במשפט, פני יוסף
 שם השושלת:  פונטרימולי
 אב:  רבי חיים בנימין פונטרימולי
 אם:  לאה (קריספין)
 
חתימת ידו של הרב ישעיה יוסף פונטרימולי (איזמיר תרכ"ז)
רבי ישעיה יוסף פונטרימולי, המכונה בכור (תקפ"ב - כ"ד באב תר"ל, 1822 - 21 באוגוסט 1870) היה רב, פרשן, דיין ור"מ באזמיר ומחבר ספר פנים במשפט.
קורות חייו

נולד באזמיר ללאה, בתו של רבי יהושע אברהם קריספין, רבה של איזמיר ולרבי חיים בנימין פונטרימולי, מחבר ספר פתח הדביר והיה בנו הבכור. למד את תורתו מפי רבי משה חודארה. לימד תלמידים רבים ועשה "מגדיים תיישים". כיהן כדיין יחד עם הרב אברהם פאלאג'י. היה ידוע כעניו גדול, שהיה שותק רוב ימיו, ואיש מעולם לא שמע אותו מדבר בקול רם, והדבר נראה גם בכתביו:
" ...ומזה תשכיל שעם שהרוח אין בו ממש, ואינו נראה לעין, על כל זאת הוא תקיף וחזק מאוד מפרק הרים ומשבר סלעים, ועתה יגדל נא כח הדיבור בעיניך, שהגם שאין בו ממש ואינו כלום, יש בו כח להזיק מאוד
מסופר עליו שהיה בקי גדול בדברי הגמרא והפוסקים עד שידע את ספר הטור ואפילו את ספר אורים ותומים, בעל פה. אביו, בעודו כותב את ספרו הנחשב פתח הדביר היה נושא ונותן עמו "על כל אות ואות", וכך גם בדינים קשים שהגיעו לפתחו היה מתייעץ תמיד עם בנו.
נפטר בכ"ד באב ה'תר"ל (1870), חודש לאחר אחיו, רבי רפאל חייא פונטרימולי ובחיי אביו. רבי אברהם פאלאג'י הספידו באזמיר בק"ק צונצין מחזיקי תורה בשבת השבעה שלו וכתב עליו:
נאבד מאיתנו המאיר את העיניים, חפץ יקר ואבידה שאינה חוזרת שהיה חכם מובהק ושלם במידות ובדיעות..עסוק בתורה תדירא ולא מחזיק טיבותא לנפשיה משים עצמו כמי שאינו..אין אנו מוצאין חליפתו ותמורתו ללמוד תלמידים בעיון רב...
משפחתו

אשתו לונה, הייתה בתו של הגביר הרב רפאל אברהם ליאון (תקס"ד-תרמ"ג), מציג הולנד באיזמיר ולאחר מכן בחיפה.
בנותיו:
בכורה ג'ויה (נפטרה בשנת תרע"ו), נישאה לדודה, אח אביה, הרב שמואל רחמים פונטרימולי.
אסטריאה (נפטרה בשנת תרע"ד), נישאה לגביר, ראש החברא קדישא באיזמיר, ניסים חיים אברהם די ג'אביש.
חיבוריו

חיבר כמה ספרים אך רק שניים הגיעו לידינו:
ספר פנים במשפט (אזמיר תרל"ג; ירושלים תשמ"ב) העוסק בחידושי הלכות וביאורים על טור ושולחן ערוך בחלק חשן משפט. לספר הקדמה מאת אבי המחבר.
פני יוסף (איזמיר, תר"מ) - דרושים וחידושים על התורה וההפטרות.
ספר מלאכת המלך על הרמב"ם.
שיטה על מסכת כתובות.
שו"ת משיב נפשי.
לקריאה נוספת

רבי אברהם פאלאג'י, אברהם את ידו, דרוש ו' להספד
אסופה,תשס"ב, עמוד 116
הערות שוליים

1 2  אברהם את ידו, דף לד עמוד ב'
↑  אברהם את ידו, דרוש ו' להספד
| --- | --- |
בקרת זהויות :  NLI: 987007509955405171  ISNI: 0000 0000 3522 323X  LCCN: n95023182  VIAF: 23841932   WorldCat (עם VIAF): 23841932 
ערך זה הוא קצרמרבנושא רבנים ובנושא האימפריה העות'מאנית. אתם מוזמנים לתרום לוויקיפדיה ו.
שער ספר פנים במשפט, אזמיר תרל"ג
יחסי הודו–סינגפור

| יחסי הודו–סינגפור |
| --- | --- |
הודו: סינגפור


הודו: סינגפור
שטח (בקילומטר רבוע)
3,287,263: 719.20
אוכלוסייה
1,454,183,987: 5,842,033
תמ"ג (במיליוני דולרים)
3,549,919: 501,428
תמ"ג לנפש (בדולרים)
2,441: 85,831
משטר
רפובליקה פדרלית: רפובליקה

ראש ממשלת סינגפור לי שיינלונג עם ראש ממשלת הודו נרנדרה מודי
יחסי הודו–סינגפור הם היחסים הבילטרליים בין הודו לבין סינגפור. היחסים בין שתי המדינות היו באופן מסורתי חזקים וידידותיים, כאשר שתי המדינות נהנו מיחסי תרבות ומסחר נרחבים. הודו וסינגפור חתמו על הסכם שיתוף הפעולה הכלכלי המקיף (CECA) והסכם היחסים האסטרטגיים במטרה להגדיל את המסחר, ההשקעות ושיתוף הפעולה הכלכלי, והרחיבו את שיתוף הפעולה הדו-צדדי בנושא ביטחון ימי, כוחות הכשרה, תרגילים ימיים משותפים, פיתוח טכנולוגיה צבאית ומלחמה בטרור.
על פי סקר גאלופ משנת 2010, 40% מהסינגפורים מרוצים מהנהגת הודו, כאשר 23% מסתייגים ו 37% אינם בטוחים.
רקע

הודו וסינגפור חולקות יחסים תרבותיים, מסחריים ואסטרטגיים ארוכי שנים, כאשר סינגפור היא חלק מאזור התרבות והמסחר "הודו הגדולה". למעלה מ-500,000 אנשים ממוצא הודי חיים בסינגפור. לאחר עצמאותה ב-1965, סינגפור חששה מפני איומים קומוניסטיים הנתמכים על ידי סין וכן לדומיננטיות של מלזיה ואינדונזיה וחיפשה מערכת יחסים אסטרטגית הדוקה עם הודו, שראתה כנגד איזון להשפעה הסינית ושותפה להשגת ביטחון אזורי. סינגפור תמיד הייתה עמדת מסחר אסטרטגית חשובה, והעניקה לסחר בהודו גישה למזרח הרחוק. אף על פי שהעמדות היריבות של שתי המדינות בנוגע למלחמת וייטנאם והמלחמה הקרה גרמו לרתיעה בין הודו לסינגפור, היחסים ביניהן התרחבו משמעותית בשנות התשעים; סינגפור הייתה אחת הראשונות שהגיבו למדיניות "מבט למזרח" של הודו בהרחבת קשריה הכלכליים, התרבותיים והאסטרטגיים בדרום-מזרח אסיה כדי לחזק את מעמדה כמעצמה אזורית.
פיתוח יחסים דו-צדדיים

היחסים הדיפלומטיים בין הודו לסינגפור כוננו ב-24 באוגוסט 1965, חמישה עשר יום לאחר עצמאות סינגפור. מאז עצמאותה של סינגפור שתי המדינות שמרו על קשרים ברמה גבוהה. בין השנים 1966–1971 ביקר ראש ממשלת סינגפור לי קואן יו בהודו שלוש פעמים (1966, 1970 ו-1971). ראש ממשלת הודו אינדירה גנדי ביקרה בסינגפור בשנת 1968, וכך גם המנהיג ההודי מורארג'י דסאי. סינגפור תמכה במועמדותה של הודו למושב קבוע במועצת הביטחון של האו"ם ולהרחיב את תפקידה והשפעתה באיגוד מדינות דרום-מזרח אסיה (ASEAN). סינגפור תמכה גם בהודו במלחמת הודו–פקיסטן השנייה בשנת 1965 ובסכסוך קשמיר.
היחסים הצבאיים בין שתי המדינות הוגבלו בגלל הבדלי מדיניות החוץ בעידן המלחמה הקרה כיוון שסינגפור הייתה בעלת ברית עם נאט"ו, ואילו הודו התבססה כחברה מייסדת בארגון המדינות הבלתי-מזדהות, וכמדינה היחידה בדרום אסיה שהכירה ברפובליקה הדמוקרטית של אפגניסטן.
בשנת 2003 חתמו הודו וסינגפור על הסכם דו-צדדי על הרחבת שיתוף הפעולה הצבאי, ביצוע אימונים צבאיים משותפים, פיתוח טכנולוגיה צבאית והשגת ביטחון ימי. הצי הסינגפורי והצי ההודי ערכו מאז 1993 תרגילים ואימונים ימיים משותפים כמו SIMBEX ו-MILAN ליד איי אנדמן וניקובר ההודיים. הודו וסינגפור הרחיבו גם את שיתוף הפעולה שלהן במאבק בטרור.
בשני העשורים האחרונים מיצבה את עצמה סינגפור כמרכז היחסים הכלכליים, הפוליטיים והאסטרטגיים של הודו בדרום-מזרח אסיה. כשהודו הודיעה על מדיניות המבט למזרח ב-1992, סינגפור מיצבה את עצמה כנותנת החסות האזורית של הודו. כפי שאמר שר ההגנה ההודי, פרנב מוקהרג'י בשנת 2006, סינגפור הפכה ל"מרכז האסטרטגיה הפוליטית, הכלכלית והביטחונית שלה במזרח אסיה כולה".
לאחר מותו של לי קואן יו ב-2015, הודו הכריזה על סוף שבוע של אבל לאומי לזכר המייסד של סינגפור, וראש הממשלה נרנדרה מודי ביקר בסינגפור בנובמבר 2015.
יחסי סחר

סינגפור היא מקור ההשקעה השמיני בגודלו בהודו והגדולה ביותר בקרב מדינות חברות איגוד מדינות דרום-מזרח אסיה. היא גם שותפת הסחר ה-9 בגודלה של הודו החל משנת 2005–2006. השקעתה המצטברת בהודו מסתכמת ב-3 מיליארד דולר נכון לשנת 2006 וצפויה לעלות ל-5 מיליארד דולר עד 2010 ול-10 מיליארד דולר עד 2015.  הליברליזציה הכלכלית של הודו ומדיניות "מבט למזרח" הביאו להתרחבות משמעותית בסחר הדו-צדדי, שצמח מ-2.2 מיליארד דולר בשנת 2001 ל-9 מיליארד דולר בשנת 2006 - צמיחה של 400% בטווח של חמש שנים - ול-50 מיליארד דולר עד 2010. סינגפור מהווה 38% מהסחר של הודו עם מדינות חברות ASEAN ו-3.4% מסך סחר החוץ שלה. היצוא העיקרי של הודו לסינגפור בשנת 2005 כלל נפט, אבני חן, תכשיטים ומכונות, והיבוא מסינגפור כלל מוצרים אלקטרוניים, כימיקלים אורגניים ומתכות. יותר ממחצית הייצוא של סינגפור להודו הוא "יצוא מחדש" - פריטים שיובאו מהודו.
בשנת 2005, שתי המדינות חתמו על הסכם שיתוף הפעולה הכלכלי המקיף (CECA) וארגנו את הפורום הפרלמנטרי הודו-סינגפור וקרן השותפות של סינגפור-הודו בתמיכה פעילה של הפדרציה של לשכות המסחר והתעשייה ההודיות (FICC), הקונפדרציה של התעשייה ההודית (CII) והפדרציה העסקית של סינגפור לקידום סחר, פיתוח כלכלי ושותפויות. ה-CECA ביטל חסמי מכס, מיסוי כפול, כפל תהליכים ותקנות וסיפק גישה ושיתוף פעולה בלתי מפריע בין המוסדות הפיננסיים בסינגפור והודו. ה-CECA גם שיפר את שיתופי הפעולה הדו-צדדיים הקשורים לחינוך, מדע וטכנולוגיה, קניין רוחני, תעופה ותקנות ויזה נוחות עבור אנשי מקצוע הודים בתחום טכנולוגיית המידע, הרפואה, ההנדסה והפיננסים הרוצים להגר ולעבוד בסינגפור. סינגפור השקיעה בפרויקטים לשדרוג הנמלים של הודו, שדות התעופה ופיתוח פארקי טכנולוגיות מידע ואזור כלכלי מיוחד (SEZ). הודו הפכה ליעד הרביעי בתיירות של סינגפור ולמעלה מ-650,000 הודים ביקרו בסינגפור בשנת 2006. שתי המדינות פעלו לשיתופי פעולה בתחום התעופה, הנדסת חלל, תוכניות חלל, טכנולוגיית מידע, ביוטכנולוגיה ואנרגיה.
סינגפור והודו סיימו בהצלחה את הסקירה השנייה של הסכם שיתוף הפעולה הכלכלי המקיף בין הודו לסינגפור (CECA) ב-1 ביוני 2018 בנוכחות ראש ממשלת הודו נרנדרה מודי וראש ממשלת סינגפור לי שיינלונג.
בספטמבר 2018 השיקה רשמית הודו וסינגפור את הסקירה השלישית של CECA המתמקדת בהקלת סחר, סחר אלקטרוני ומכס.
שיתוף פעולה צבאי

בשנת 1994, הודו וסינגפור החלו בתרגיל הקרב הימי השנתי שלהם, שכיום נקרא "SIMBEX". מספר ספינות מלחמה מהודו וסינגפור לקחו חלק בתרגיל לחימה זה.
בשנת 2003 חתמו הודו וסינגפור על הסכם שיתוף פעולה הגנתי, המאפשר לצבא סינגפור ולחיל האוויר לערוך אימונים על אדמת הודו.
ב-24 בנובמבר 2015, הודו וסינגפור חתמו על ההסכם ל"יחסים אסטרטגיים" בכל התחומים כולל הגנה וצבא, שיתוף פעולה ביטחוני ומודיעיני, חילופי פוליטיים, שיפור סחר והשקעות, שיפור קישורים פיננסיים, שיפור קישוריות האוויר ושיתוף פעולה בפורומים רב-צדדיים.
ב-29 בנובמבר 2017 חתמו שתי המדינות על הסכם לשיתוף פעולה ימי שמטרתו לחזק את הביטחון הימי, תרגילים משותפים ותמיכה לוגיסטית הדדית. ההסכם מאפשר גם לספינות של חיל הים לתדלק, למלא את המלאי מחדש ולחדש זה את זה בבסיסי צבא.  לאחר חתימת ההסכם הצהיר שר ההגנה של סינגפור, ד"ר נג אינג חן, "לא רק שיהיה לנו יותר נוח, אנחנו מעודדים את הצי ההודי לבקר בבסיס חיל הים של צ'אנגי לעיתים קרובות יותר".
חיל האוויר של רפובליקת סינגפור וחיל האוויר ההודי מקיימים באופן קבוע אימונים צבאיים משותפים.
הודו וסינגפור חתמו גם על הסכם שיתוף הפעולה הביטחוני המתוקן לחיזוק יחסי ההגנה הקיימים בין צבא הודו לכוחות המזוינים של סינגפור ב-29 בנובמבר 2017.
בשנת 2018 נחתם "הסכם דו צדדי הודו-סינגפור לשיתוף פעולה עם חיל הים" אשר העניק לספינות הצי ההודי גישה לבסיס הצי צ'אנגי בסינגפור ליד ים סין הדרומי השנוי במחלוקת, תמיכה לוגיסטית הדדית ותדלוק זכויות בנמל.
נציגויות דיפלומטיות

הודו מחזיקה נציבות עליונה בסינגפור.
סינגפור מחזיקה בהודו נציבות עליונה בניו דלהי.
ירדן במשחקים האולימפיים לנוער

ירדן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הירדנים שלושה מדליות, מדליית כסף ושתי מדליות ארד בטאקוונדו.
השתתפות במשחקים > אולימפיאדת הנוער סינגפור (2010)

המשלחת הראשונה של ירדן למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בארבעה ענפי ספורט.
המשלחה הגיעה להישגים בענף הטאקוונדו, וזכתה במדליית כסף (בנות עד 49 ק"ג) ומדליית ארד (בנים מעל 73 ק"ג). הנציגים גם התחרו בבדמינטון, התעמלות ושחייה.
השתתפות במשחקים > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. בניגוד לאולימפיאדת הנוער סינגפור, נציגיה בענף הטאקוונדו הפסידו בשלב רבע הגמר. המשלחת לראשונה התחרתה בענף הסיף במסגרת המשחקים האולימפיים לנוער.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

ירדן במשחקים האולימפיים
ירדן במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
יחסי הודו–נפאל

| יחסי הודו–נפאל |
| --- | --- |
הודו: נפאל


הודו: נפאל
שטח (בקילומטר רבוע)
3,287,263: 147,181
אוכלוסייה
1,454,183,987: 29,642,749
תמ"ג (במיליוני דולרים)
3,549,919: 40,908
תמ"ג לנפש (בדולרים)
2,441: 1,380
משטר
רפובליקה סוציאליסטית פדרלית: רפובליקה פדרלית דמוקרטית

יחסי הודו–נפאל הם היחסים הבילטראליים בין הרפובליקה של הודו והרפובליקה הפדרלית הדמוקרטית של נפאל.